**REPUBLIKA HRVATSKA**

**ZADARSKA ŽUPANIJA**

**OPĆINA SALI**

**OBRAZLOŽENJE GODIŠNJEG IZVJEŠTAJA**

**O IZVRŠENJU PRORAČUNA OPĆINE SALI**

ZA 2022. GODINU

**ZAKONSKA OSNOVA**

Zakonom o proračunu (Narodne novine broj 144/21) propisana je obveza izrade i podnošenja Godišnjeg izvještaja o izvršenju proračuna predstavničkom tijelu na donošenje do 31. svibnja tekuće godine za prethodnu godinu.

Zakonom o proračunu propisan je i sadržaj godišnjeg izvještaja o izvršenju proračuna i to kako slijedi:

Opći dio godišnjeg izvještaja o izvršenju proračuna sadrži:

– sažetak Računa prihoda i rashoda i Računa financiranja

– Račun prihoda i rashoda i Račun financiranja.

Račun prihoda i rashoda iz stavka 1. ovoga članka sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Opći dio godišnjeg izvještaja o izvršenju proračuna jedinice lokalne i područne (regionalne) samouprave može sadržavati i preneseni višak ili preneseni manjak prihoda nad rashodima.

Posebni dio godišnjeg izvještaja o izvršenju proračuna sadrži izvršenje rashoda i izdataka proračuna jedinice lokalne i područne (regionalne) samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje općeg dijela izvještaja o izvršenju proračuna jedinica lokalne i područne (regionalne) samouprave sadrži:

– obrazloženje ostvarenja prihoda i rashoda, primitaka i izdataka

– prikaz manjka odnosno viška proračuna jedinice lokalne i područne (regionalne) samouprave.

Obrazloženje posebnog dijela izvještaja o izvršenju proračuna sadrži obrazloženje izvršenja programa iz posebnog dijela proračuna.

Posebni izvještaji iz članka 76. Zakona u godišnjem izvještaju o izvršenju proračuna su:

– izvještaj o korištenju proračunske zalihe

– izvještaj o korištenju sredstava fondova Europske unije

– izvještaj o zaduživanju na domaćem i stranom tržištu novca i kapitala

– izvještaj o danim zajmovima i potraživanjima po danim zajmovima

– izvještaj o danim jamstvima i plaćanjima po protestiranim jamstvima i

– izvještaj o stanju potraživanja i dospjelih obveza te o stanju potencijalnih obveza po osnovi

 sudskih sporova.

Godišnji izvještaj o izvršenju proračuna Općine Sali za 2022. godinu objavit će se na internetskim stranicama Općine Sali (www.opcina-sali.hr) i u Službenom glasniku Općine Sali.

**OBRAZLOŽENJE OPĆEG DIJELA**

Proračun Općine Sali za 2022. godinu, sa projekcijama za 2023. i 2024. godinu usvojen je na 4. sjednici Općinskog vijeća održanoj dana 20. prosinca 2021. godine u iznosu od 21.011.000,00 kn.

Izmjene i dopune Proračuna Općine Sali za 2022. godinu usvojene su na 9. sjednici Općinskog vijeća održanoj dana 22. prosinca 20222. godine u iznosu od 11.147.000,00 kn.

Izvršenje Proračuna Općine Sali za 2022. godinu realizirano je kako slijedi:

* Ostvarenje tekućih prihoda poslovanja i prihoda od prodaje nefinancijske imovine iznosi 10.010.006,97 kuna, a realizacija tekućih rashoda i rashoda za nabavu nefinancijske imovine iznose 8.972.495,58 kuna što rezultira viškom prihoda u iznosu od 1.037.511,39 kuna.
* U izvještajnom razdoblju primitaka od financijske imovine nije bilo a izdaci za financijsku imovinu iznosili su 775.000,00 kuna.

Iznos od 375.000,00 kuna utrošen je za otplatu rate dugoročnog kredita. U 2017. godini podignut je dugoročni kredit za financiranje sanacije i rekonstrukcije porta u Salima. Kredit se isplaćuje u 8 godina u 32 tromjesečne rate.

Iznos od 400.000,00 kuna utrošen je za vraćanje dijela revolving kredita koji je odobren od poslovne banke u iznosu do 1.500.000,00 kuna, a koristi se za plaćanje obveza po projektima koji se financiraju iz EU fondova i drugih potpora, ali tek nakon završetka projekta.

* Viškom prihoda i primitaka tekuće godine u iznosu od 262.511,39 kuna pokriven je dio prenesenog manjka prihoda iz predhodnih godina u iznosu od 368.355,39 kuna pa je stanje manjka prihoda na dan 31.12.2022. godine 105.844,00 kuna.

**PRIHODI I PRIMICI POSLOVANJA**

U 2022. godini Općina Sali ostvarila je ukupno prihoda poslovanja u iznosu od 9.976.856,97 kn i prihoda od prodaje nefinancijske imovine u iznosu od 33.150,00 kn.

***Prihodi od poreza* (61)** ostvareni u iznosu od 5.465.887,34 kn, a obuhvaćaju porez na dohodak od nesamostalnoga rada, porez na dohodak od samostalnih djelatnosti (obrta), porez na dohodak od imovine i imovinskih prava, porez na robu i usluge, porez na korištenje dobara ili izvođenje aktivnosti i sl.

Osim navedenih poreza u tu skupinu proračunskih prihoda spadaju i porez na promet nekretninama, porez na potrošnju alkoholnih i bezalkoholnih pića koji plaćaju vlasnici

ugostiteljskih objekata i porez na kuće za odmor, a sve sukladno Odluci o općinskim porezima.

***Pomoći iz inozemstva i od subjekata unutar općeg proračuna* (63)** ostvarene su u iznosu od 955.547,15 kn, a tu spadaju pomoći županijskog i državnog proračuna i ostalih subjekata unutar općeg proračuna, pomoći izvanproračunskih korisnika te prijenosi EU sredstava.

* Tekuće pomoći iz državnog proračuna u iznosu od 2.100,00 kn za sufinanciranje troškova ogrijeva korisnicima socijalne naknade
* Tekuće pomoći iz županijskog proračuna u iznosu od 48.781,25 kn za opremanje i

uređenje dječjeg igrališta u Salima

* Kapitalne pomoći iz državnog proračuna u iznosu od 341.061,06 kn i to za: zadnju ratu za mobilno reciklažno dvorište 13.590,65 kn, društveni dom u Brbinju 172.228,85 kn, prilazni put dječjem vrtiću u Salima (skaline) 155.241,56 kn
* Kapitalne pomoći iz županijskog proračuna u iznosu od60.000,00 kn za prilazni put za dječji vrtić u Salima (skaline)
* Kapitalne pomoći izvanproračunskih korisnika (Fond za zaštitu okoliša i energetsku učinkovitost) u iznosu od 139.121,25 kn za komunalnu opremu
* Tekuće pomoći proračunskih korisnika drugih proračuna temeljem prijenosa EU sredstava (JU PP Telašćica) u iznosu od 25.558,44 kn za projekt Grpašćak
* Kapitalne pomoći od izvanproračunskih korisnika temeljem prijenosa EU sredstava

(APPRRR) za društveni dom Brbinj 207.785,15 i za pješačku stazu u Zverincu

29.640,00 kn.

***Prihodi od imovine* (64)** ostvareni su u iznosu od 1.423.044,83 kuna. Prihodi od imovine sačinjavaju prihodi od nefinancijske imovine. U tu skupinu prihoda spadaju:

* kamate na oročena sredstva i depozite po viđenju u iznosu od 0,45 kuna,
* koncesije za korištenje pomorskog dobra u iznosu od 1.118.980,72 kuna,
* koncesijska odobrenja u iznosu od 9.625,00 kuna,
* prihodi od zakupa poslovnog prostora 123.245,13 kuna,
* spomenička renta 15,71 kuna
* javne površine u iznosu od 163.771,95 kuna,
* naknada za zadržavanje nezakonito izgrđene zgrade u iznosu od 7.405,59 kuna.

***Prihodi od upravnih i administrativnih pristojbi, pristojbi poposebnim propisima i naknadama* (65)** ostvareni su u iznosu od 1.987.283,96 kuna. U tu skupinu spadaju:

* prihod od prodaje državnih biljega 606,06 kn
* prihod od boravišne pristojbe 562.318,33 kn (Sali 250.494,29 kn, Božava 52.583,92 kn, plovni objekti 259.240,12 kn)
* vodni doprinos 3.570,02 kn
* šumski doprinos 34,00 kn
* ostali nespomenuti prihodi 193.724,91 kn (izmjera 53.759,95 kn, HAKOM 111.514,65 kn, ostali prihodi 28.450,31 kn)
* komunalni doprinosi 631.575,12 kn
* komunalna naknada 592.466,33 kn

***Kazne, upravne mjere i ostali prihodi (68)*** ostvareni su u iznosu od 19.172,59 kuna. Navedeni iznos odnosi se kazne za učinjene prometne i komunalne prekršaje.

***Prihodi od prodaje nefinancijske imovine*** odnose se na prihod od prodaje nefinancijske imovine – prirodnih bogatstava tj. zemljišta. Navedeni prihodi u 2022. godini realizirani u iznosu od 33.150,00 kuna.

**RASHODI POSLOVANJA**

Ukupni rashodi poslovanja i rashodi za nefinancijsku imovinu iznose 8.972.495,58 kn, a sastoje se od rashoda poslovanja skupina 3 u iznosu od 7.578.624,64 kn i rashoda za nefinancijsku imovinu skupina 4 u iznosu od 1.393.870,94 kn, a izdaci za financijsku imovinu skupina 5 iznose 775.000,00 kn.

Proračun Općine Sali za 2022. godinu donesen je na razini podskupine (treća razina) ekonomske klasifikacije. Izvršenje proračuna prikazano je na razini odjeljka (četvrta razina) unutar programa u posebnom dijelu proračuna, sukladno Zakonu o proračunu i Pravilniku o polugodišnjem i godišnjem izvještaju o izvršenju Proračuna.

#### Rashodi za zaposlene (31)

Rashodi za zaposlene u 2022. godine realizirani su u iznosu od 2.287.186,16 kuna, a odnose se na rashode za zaposlene u Jedinstvenom upravnom odjelu, plaće načelnika, odnosno izvršne vlasti, te plaće zaposlenika u proračunskim korisnicima Općine Sali dječjem vrtiću Orkulice i Hrvatskoj knjižnici i čitaonici Sali.

Rashodi za zaposlene obuhvaćaju bruto plaće, doprinose na plaće i ostale rashode za zaposlene.

#### Materijalni rashodi (32)

Materijalni rashodi u 2022. godini realizirani su u iznosu od 3.297.152,93 kuna, a odnose se na rashode za izvršavanje programskih aktivnosti i redovno poslovanje općinske uprave čiji je detaljniji prikaz utroška naveden u dijelu obrazloženja utroška sredstava po programskoj klasifikaciji.

U strukturi materijalnih rashoda iznos od 133.030,18 kuna odnosi se na Naknade troškova zaposlenika. U ovoj skupini rashoda prikazani su troškovi za službena putovanja, naknade za prijevoz na posao i sa posla, stručna usavršavanja zaposlenika i ostale naknade troškova zaposlenima za nositelje izvršne vlasti i službenike i namještenike Općine Sali.

Rashodi za materijal i energiju realizirani su u iznosu od 944.531,69 kuna. Unutar skupine utrošena su sredstva za uredski materijal i ostale materijalne rashode, električnu energiju, gorivo, potrošni materijal, materijal za tekuće i investicijsko održavanje građevinskih objekata te postrojenja i opreme, sitni inventar i slično.

Rashodi za usluge u 2022. godini realizirani su u iznosu od 1.974.618,25 kuna. Rashodi za usluge odnose se na usluge telefona i pošte, usluge interneta, usluge tekućeg i investicijskog održavanja građevinskih objekata, postrojenja i opreme, usluge za komunikaciju i prijevoz, usluge promidžbe i informiranja, komunalne usluge, deratizaciju i dezinsekciju, zdravstvene i veterinarske usluge, usluge odvjetnika i pravnog savjetovanja, računalne i informatičke usluge i ostale intelektualne usluge.

Rashodi za naknade troškova osobam izvan radnog odnosa realizirani su u iznosu od 9.920,00 kn a odnose se na troškove prehrane dodatnog policijskog službenika u ljetnoj sezoni.

Ostali nespomenuti rashodi poslovanja realizirani su u iznosu od 235.052,81 kuna,

A odnose se na premije osiguranja, reprezentaciju, članarine (LAG Mareta i LAGUR Plodovi mora), ostale pristojbe i naknade (najveći iznos je poticajna naknada za odvojeno prikupljanje otpada u iznosu od 56.323,44 kn), sudske, administrativne i slične pristojbe, te rashodi protokola.

#### Financijski rashodi (34)

Financijski rashodi realizirani su u iznosu od 91.291,11 kn. Unutar skupine financijskih rashoda ubrajamo izdatke za kamate za primljenje kredite, naknadu porezne uprave, bankarske usluge i usluge platnog prometa.

#### Subvencije (35)

Rashodi po ovoj skupini iznose 92.020,73 kuna, što se odnosi na subvencije poljoprivrednicima te subvenciju za dodatnu autobusnu liniju Sali-Zaglav u ljetnom periodu.

#### Naknade građanima i kućanstvima na temelju osiguranja i druge naknade (37)

Naknade građanima i kućanstvima na temelju osiguranja i druge naknade realizirane su u 2022. godine u iznosu od 1.199.360,76 kuna.

Naknade građanima i kućanstvima odnose se na naknade unutar Socijalnog programa Općine Sali i to:

* + naknade građanima i kućanstvima-sufinanciranje vrtića,
	+ stipendije i školarine,
	+ rodiljne naknade i oprema za novorođenčad,
	+ uskrsnice i božićnice umirovljenicima
	+ naknade građanima i kućanstvima u naravi,
	+ naknada za ogrijev
	+ ostale pomoći

#### Ostali rashodi (38)

Ostali rashodi obuhvaćaju tekuće donacije. Ostali rashodi realizirani u 2022. godini iznose 611.612,95 kuna.

Tekuće donacije odnose se na:

* DVD Sali 234.936,81 kn
* sufinanciranje rada ljekarne u iznosu od 120.000,00 kn
* Crveni križ Zadar 33.475,72
* Mjesni odbori 40.958,97 kn
* donacije za kulturu 87.491,75 kn
* donacije za sport 72.695,75 kn
* političke stranke 8.265,60 kn
* DV Latica Zadar 12.000,00 kn
* Ostale donacije 1.788,35 kn

# RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine realizirani su u iznosu od 1.393.870,94 kuna. Rashodi za nabavu nefinancijske imovine obuhvaćaju rashode za nabavu neproizvedene i proizvedene dugotrajne imovine i rashode za dodatna ulaganja na građevinskim objektima.

***Rashodi za nabavu neproizvedene dugotrajne imovine*** odnose se na kupnju zemljišta za potrebe odvodnje Božava u iznosu od 18.600,00 kuna.

#### Rashodi za nabavu proizvedene dugotrajne imovine odnose se na nabavu:

* Nova i dodatna ulaganja u građevinske objekte ukupno 753.122,10.kuna i to za novi dječji vrtić, put Ohoj-Sovlja, parking Sali, prometnica D109-Družinja i društveni dom Brbinj
* Postrojenja i opreme ukupno 447.637,75 kuna, i to za : računalnu opremu, namještaj i opemu za vrtić, komunikacijske uređaje, klima uređaji za namjenske stanove i hladnjak za općinu, komunalnu opremu i uređenje dječjeg igrališta Sali.
* Prijevozna sredstva - osobni automobil 144.730,00 kn
* Ostala nematerijlna imovina - računalni programi 8.329,81 kn

**IZDACI**

***Izdaci za financijsku imovinu i otplate zajmova*** odnose se na vraćanje dijela revolving kredita u iznosu od 400.000,00 kn i otplatu dugoročnog kredita u iznosu od 375.000,00 kn.

Na kraju izvještajne godine 2022. ostvaren je višak prihoda u iznosu od 262.511,39 kn kojim se pokrio dio manjka prihoda prenesen iz prethodnih godina, nakon čega je na dan 31.12.2022. godine utvrđen manjak prihoda za pokriće u sljedećem razdoblju u iznosu od 105.844,00 kuna.

**OBRAZLOŽENJE POSEBNOG DIJELA**

***Razdjel*** je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Proračun Općine Sali strukturiran je s pet razdjela:

* + Općinsko vijeće
	+ Jedinstveni upravni odjel
	+ Predškolski odgoj
	+ Knjižnica i
	+ Mjesna samouprava

***Programska klasifikacija*** uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

U nastavku daje se pregled definiranih programa kroz koje se prati realizacija proračuna Općine Sali u 2022. godini.

***Razdjel 001 Općinsko vijeće***

***Glava 00101 Općinsko vijeće***

***Program 1000 Redovna djelatnost Općinskog vijeća*** obuhvaća troškove vezane uz djelokrug rada općinskog vijeća, u što ulaze naknade za izborna povjerenstva, redovo financiranje članova političkih stranaka i nezavisnih članova, te ostali tekući rashodi za redovni rad općinskog vijeća. U 2022. godini za ovaj program utrošeno je 26.453,98 kuna.

***Razdjel 002 Jedinstveni upravni odjel***

***Glava 00201 Poslovanje Jedinstvenog upravnog odjela***

***Program 2000 Redovna djelatnost Jedinstvenog upravnog odjela*** obuhvaća redovan rad i funkcioniranje Jedinstvenog upravnog odjela.

Rashodi za zaposlene podrazumijevaju izdatke za plaće zaposlenika Jedinstvenog upravnog odjela i općinskog načelnika, regres za godišnji odmor, naknade za službena putovanja, naknade za prijevoz na posao i s posla, izdaci za stručno usavršavanje zaposlenika, naknadu za korištenje osobnog automobila u službene svrhe. Rashodi su iznosili 1.461.880,78 kuna. Za rashode za materijal i energiju, u što spada uredski i potrošni materijal, gorivo i energija , sitni inventar i službena radna odjeća i obuća za komunalnog redara, utrošeno je 76.718,61 kuna. Pod rashodima za usluge spadaju trškovi telefona, pošte, tekućeg održavanja opreme, objave natječaja i javne nabave, najam opreme, računalne usluge za aplikacije prometno redarstvo, transparentnost, program komunalnih naknada, ažuriranje računalnih baza, usluge pravnika i pravnog savjetovanja i druge intelektualne usluge i ostale usluge, za što je utrošeno 384.792,74 kuna. U ostale nespomenute rashode poslovanja ulaze troškovi premije osiguranja općinskog vozila, članarine LAG-u i LAGUR-u, ostale pristojbe, rashodi protokola i reprezentacija, a iznose 156.175,40 kuna. U financijske rashode spadaju bankarske usluge i usluge platnog prometa te naknada porezne uprave za poslove obrčuna i naplate općinskih poreza, u iznosu od 51.965,06 kuna.

Proračunska zaliha nije trošena.

U nabavi nefinancijske imovine potrebne za rad Odjela nabavljen je osobni automobil, multifunkcionalni printer, dva mobilna uređaja, hladnjak te se nadogradilo računalne programe radi prelaska na EUR. U svrhu nabave nefinancijske imovne utrošeno je 185.855,80 kuna.

U programu redovne djelatnosti Jedinstvenog upravnog odjela spada i održavanje zgrada i prostora u vlasništvu i posjedu Općine Sali pa je u tu svrhu utrošeno 217.998,06 kuna, a uložilo se u općinsku zgradu na „Peškariji“ Sali („učiteljska“), stan u zgradi ambulante Sali, zgradu stare škole u Zaglavu, društveni dom u Brbinju, zgradu u Velom Ratu, stan liječnika u Žmanu te čišćenje i održavanje ambulanti u Zaglavu i Luci.

***Program 3000 Razvoj civilnog društva*** obuhvaća sufinanciranje rada udruga koje djeluju na području Općine Sali u cilju razvoja. U tu svrhu utrošeno je 19.100,00 kuna.

***Glava 00202 Komunalna infrastruktura***

***Program 4000 Javna rasvjeta*** obuhvaća potrošnju električne energije za javnu rasvjetu, materijal i usluge tekućeg i investicijskog održavanja javne rasvjete, zamjene rasvjetnih tijela te ulaganje u izgradnju nove javne rasvjete. U 2022. godini nije bilo ulaganja u novu javnu rasvjetu, a za održavanje postojeće, zamjenu lampi sa klasičnih na led rasvjetu i trošak električne energije potrošeno je 576.178,11 kuna.

***Program 4100 Nerazvrstane ceste i putovi*** obuhvaća tekuće održavanje nerazvrstanih cesta i putova, sanaciju i rekonstrukciju, dodatna ulaganja na postojećim cestama i putovima te geodetske usluge radi evidencije cesta i putova. U 2022. godini utrošeno je 474.345,33 kuna i to za cestu za Veli Žal, putovi za održavanje traila, cestu za Brbišćicu, cestu za Strašnu peć, put prema Sakarunu, sanaciju i rekonstrukciju puta prema dječjem vrtiću u Salima, put Ohoj-Sovlja (Luka), prometnica D109-Družinja (dokumentacija) te manja tekuća održavanja puteva.

***Program 4200 Javne i zelene površine*** obuhvaća održavanje i uređenje javnih i zelenih površina, zelenih površina, parkova i trgova, dječjih igrališta i javnih parkirališta te provedbu mjera deratizacije, dezinfekcije i dezinsekcije. U 2022. godini u tu svrhu utrošeno je 318.187,77 kuna i to za: usluge pometanja i čišćenja (ugovor sa Mulićem), radovi na priključku za struju na škveru u Velom Ratu, sanacija javne površine u Savru na portu, zid na mostu Sali, materijal ta MO Verunić-škver, nabava klupa za Božavu i Zverinac i druga tekuća održavanja javnih i zelenih površina, uloženo je u izradu prometnog elaborata za parkiranja i uređenje parkirališta u Salima, napravljeni su projekti za uređenje dječjih igrališta u Salima, Brbinju i Božavi te je nabavljeno igralo za dječje igralište u Salima.

***Program 4300 Upravljanje grobljima*** odnosi se na tekuće i investicijsko održavanje groblja. U 2022. godini utrošilo se za uređenje groblja u Zaglavu i Brbinju u iznosu od 34.484,00 kuna.

***Program 4400 Gospodarenje otpadom*** odnosi se na rashode vezane uz odlaganje i prijevoz otpada. U 2022. godini utrošeno je 398.999,59 kuna za: izradu plana sanacije odlagališta otpada Dočić, poticajnu naknadu za odvojeno prikupljanje otpada i nabavu komunalne opreme za otpad (kante i kontejneri).

***Program 4500 Uređenje luka, pristaništa i plaža*** utrošeno je ukupno 409.427,11 kuna i to za otplatu dugoročnog kredita za sanaciju porta u Salima, sanaciju obale u Solinama, čišćenje Sakaruna, radovi na istezalištu u Božavi.

***Program 4600 Izgradnja vodovoda i odvodnje*** odnosi se na troškove kupnje zemljišta u Božavi za potrebe izgradnje vodovoda i odvodnje.

***Glava 00203 Prostorno uređenje i zaštita okoliša***

***Program 5100 Katastar nekretnina*** odnosi se na katastarsku izmjeru Sali u koju svrhu je u 2022. godini potrošeno 168.327,50 kuna.

***Program 5300 Zaštita okoliša*** odnosi se na aktivnosti vezane uz zaštitu okoliša, a u 2022. godini u tu svrhu utrošeno je 10.000,00 kuna za akciju čišćenja podmorja – izvlačenje potopljene brodice.

***Glava 00204 Zaštita i spašavanje***

***Program 6000 Protupožarna zaštita*** obuhvaća aktivnosti u cilju zaštite od požara. Za tu namjenu utrošena su sredstva u iznosu od 234.936,81 kuna za redovnu djelatnost DVD-a Sali, dnevnice za intervencije i plaće sezonskih vatrogasaca.

***Program 6100 Civilna zaštita*** obuhvaća aktivnost civilne zaštite i u tu svrhu je u 2022. godini utrošeno 27.557,50 kuna za nabavu službene odjeće i obuće i donaciju za rad HGSS.

***Glava 00205 Školstvo, zdravstvo i socijalna skrb***

***Program 7000 Javne potrebe u obrazovanju*** dodjeljuju se učeničke i studentske stipendije, utrošeno 114.600,00 kuna (400,00 kuna mjesečno po učeniku i 600,00 kuna mjesečno po studentu) i nabavljaju se radni materijali za učenike osnovne škole Petar Lorini, utrošeno 42.942,39 kuna.

***Program 7100 Javne potrebe u zdravstvu*** – sufinancira se rad ljekarne 10.000,00 kuna mjesečno, plaćen smještaj za liječnika u Žmanu te je plaćena dodatna usluga testiranja na covid domaćih i stranih gostiju. Ukupno za potrebe zdravstva utrošeno je 137.944,36 kuna.

***Program 7200 Socijalna skrb*** obuhvaća rashode za pomoći građanima i kućanstvima a odnosi se na pomoć i njegu za stare i nemoćne, sufinanciranje naknade za ogrijev korisnicima zajamčene minimalne naknade, uskrsnice i božićnice umirovljenicima, novorođenačke potpore, nabavu dječjih darova za svu djecu do 4. razreda o.š. sa područja Općine Sali i sufinanciranje rada Crvenog križa Zadar. Za ove namjene u 2022. godini utrošeno je ukupno 1.000.639,09 kuna.

***Glava 00206 Kultura, sport, religija***

***Program 8000 Javne potrebe u kulturi*** obuhvaća financiranje kulturnih događanja na području Općine Sali, sufinanciranje rada udruga u kulturi i uslugu rukovanja općinskim razglasom u svrhu društvenih zbivanja na otoku. U 2022. godini utrošeno je 83.491,75 kuna. Dodijeljeno je po 10.000,00 kuna udrugama u kulturi: Tovareća mužika, KUD Sveti Nikola Božava, KUD Sloga Sali, Dragon teatar Zadar, za rukovanje razglasom iznos od 24.486,11, te su financirana razna kulturna događanja u iznosu od 19.005,64 kune.

***Program 8100 Javne potrebe u sportu*** obuhvaća financiranje sportskih društava i sportskih događanja na otoku. Za tu svrhu utrošeno je ukupno 83.320,75 kuna i to za: Kake-Bake Zaglav 10.000,00 kuna, Udruga mladih Božava 10.000,00 kuna, MNK Drakmar Sali 10.000,00 kuna, JK Guc Sali 7.200,00 kuna, sponzorstvo za trail 15.495,75 kuna, sponzorstvo za triatlon 20.000,00 kuna, te ostala manja sportska događanja 10.625,00 kuna.

***Glava 00207 Poljoprivreda***

***Program 9000 Subvencije u poljoprivredi*** – sufinancira se nabava sadnica za poljoprivrednike. U 2022. godini u tu svrhu potrošeno je 19.642,73 kune.

***Program 9100 Razvoj poljoprivrede*** – izrađena je Strategija razvoja poljoprivrede. U 2022. godini plaćen je drugi dio u iznosu od 40.750,00 kuna.

***Program 9200 Zaštita životinja*** – sufinancirana je sterilizacija i kastracija mačaka na području naselja Dragove u iznosu od 14.188,00 kuna.

***Glava 00208 Subvencije i pomoći trgovačkim društvima i unutar općeg proračuna***

***Program 4800 Subvencije i pomoći za rad trgovačkim društvima u javnom sektoru*** – u 2022. godini plaćena je dodatna autobusna linija Sali – Zaglav u ljetnim mjesecima. U tu svrhu potrošeno je 71.250,00 kuna.

***Razdjel 003 Predškolski odgoj***

***Glava 00301 Dječji vrtić „Orkulice“ Sali***

***Program 7300 Financiranje rada DV Orkulice Sali***

Obuhvaća sve troškove redovnog rada dječjeg vrtića u Salima i područnog vrtiću u Božavi. U što spadaju rashodi za zaposlene u iznosu od 700.702,27 kuna, rashodi za troškove redovnog poslovanja (materijal, namirnice, energija, usluge) u iznosu od 135.949,46 kuna, rashodi za tekuće održavanje prostora u iznosu od 22.756,73 kune.

***Program 7400 Financiranje programa za djecu i mlade*** U 2022. godini obuhvaćao je subvenciju roditelja u iznosu od 74.655,00 kuna i sufinanciranje posebnih programa za djecu u iznosu 6.174,46 kuna.

***Program 7500 Izgradnja vrtića*** obuhvaća projekt izgradnje novog dječjeg vrtića u Salima koji je započeo u 2019. godini. U 2022. godini završena je izgradnja vrtića za što je potrošeno 610.048,60 kuna te je opremljen u iznosu 99.033,01 kuna.

***Glava 00302 Dječji vrtić „Latica“***

***Program 7600 Sufinanciranje rada vrtića*** – općina sufinancira rad vrtića za djecu s posebnim potrebama u Zadru djecu sa porebivalištem sa područja Općine Sali. U 2022. godini u tu svrhu utrošeno je 12.000,00 kuna.

***Razdjel 004 Knjižnica***

***Glava 00401 Hrvatska knjižnica i čitaonica Sali***

***Program 8300 Redovna djelatnost knjižnice*** obuhvaća redovan rad knjižnice u Salima. U što spadaju rashodi za dvoje zaposlenih u iznosu od 257.963,29 kuna, troškovi redovnog poslovanja (materijal, energija, usluge) u iznosu 17.447,51 kuna te nabava knjižne građe u iznosu od 21.451,28 kuna.

***Glava 00402 Gradska knjižnica***

***Program 8400 Bibliobus*** obuhvaća uslugu pokretnog bibliobusa za zapadni dio otoka za što je u 2022. godini utrošno 5.000,00 kuna.

***Razdjel 005 Mjesna samouprava***

***Glava 00501 Mjesni odbori***

***Program 1001 Rad mjesnih odbora*** obuhvaća financiranje rada mjesnih odbora u što spada plaćanje troška električne energije za mjesne prostorije po naseljima i donacije mjesnim odborima, odnosno plaćanje računa, temeljem primljenih zahtjeva. U 2022. godini za energiju je utrošeno 119.277,20 kuna, a za ostalo temeljem zahtjeva mjesnih odbora 40.958,97 kuna.

**IZVJEŠTAJ O KORIŠTENJU PRORAČUNSKE ZALIHE**

Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

U 2022. godini nisu korištena sredstva proračunske zalihe.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

U 2022. godini temeljem prijenosa sredstrava iz fondova EU Općina je uprihodila 262.983,69 kuna. Budući se radi o refundaciji sredstava za završene projekte isfinancirane sredstvima revolving kredita, dobivena sredstva iskorištena su za vraćanje dijela revolving kredita.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

***Dugoročni kredit***

U 2017. godini podignut je dugoročni investicijski kredit u iznosu od 3.000.000,00 kuna za financiranje sanacije i rekonstrukcije porta u Salima – II. faza. Kredit je na rok od 8 godina a otplaćuje se tromjesečno (glavnica 93.7850,00 kuna + pripadajuća kamata 2,5%). Početak plaćanja je bio 31.12.2017. godine a do 31.12.2022. godine ukupno je podmireno 1.968.750,00 kuna te je otovrena obveza za kredit na 31.12.2022. 1.031.250,00 kuna.

***Revolving kredit***

Radi plaćanja obveza po projektima za kojih su dobivena sredstva potpora ali koja se refundiraju tek nakon završetka projekta, od poslovne banke se zatražio i odobren je revolving kredit. U 2022. godini kredit nije korišten a vraćeno je 400.000,00 kuna za podignuto u 2021. godini. Stanje obveze za revolving kredit na 31.12.2022. godine iznosi 633.240,00 kuna.

***Kratkoročna pozajmica***

Od poslovne banke odobreno je korištenje minus po računu do iznosa 500.000,00 kuna. U 2022. godini do 30.06. korišten je minus do iznosa 151.665,82 kune koji je zatvoren do 30.09.2022. godine te na dan 31.12.2022. godine Općina Sali ima pozitivno stanje na računu.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

U 2022. godini Općina Sali nije davala zajmove niti ima otvorenih potraživanja po osnovi zajmova.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

U 2022. godini Općina Sali nije davala jamstva niti je imala plaćanja po protestiranim jamstvima.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

***Stanje potraživanja*** na dan 31.12.2022. godine iznosi 2.372.905,15 kuna od čega:

* potraživanja za poreze 211.576,87 kuna,
* potraživanja od zakupa 70.991,23 kuna,
* sufinanciranje katastarske izmjere 1.228.763,90 kuna,
* komunalni doprinos 64.300,28 kuna,
* komunalnu naknadu 795.727,72 kuna i
* ostali prihodi 1.545,15 kuna.

***Stanje obveza*** na dan 31.12.2022. godine iznosi 2.099.754,82 kuna. Dospjele iznose 288.742,34 kune, a nedospjele 1.811.012,48 kuna.

Struktura obveza:

* za rashode poslovanja 388.765,02 kuna
* za nabavu nefinancijske imovine 46.499,80 kuna
* za kredite 1.664.490,00 kuna

Potencijalnih obveza po osnovi sudskih sporova nema.